iktatási szám: /2025.

**m e g á l l a p o d á s**

**tulajdon- és kezelői jog ingyenes átadásáról**

Amely létrejött egyrészről

**„Újvilág” Közműberuházó Víziközmű Társulat**

székhelye: 9700 Szombathely, Thököly utca 44.I. em. 2.ajtó

statisztikai számjele 14451760-7112-214-18

adószáma: 14451760118-1-18

cégjegyzékszáma Szombathelyi Törvényszék Cégbírósága nyilvántartásában

18-16-000090

képviseli: Szigeti Szabolcs vezető tisztségviselő

mint tulajdonjogot átadó (továbbiakban **Átadó**)

másrészről

**Szombathely Megyei Jogú Város Önkormányzata**

székhelye: 9700 Szombathely, Kossuth L. utca 1-3.

statisztikai számjele: 15733658-8411-321-18

adószáma: 15733658-2-18

törzskönyvi azonosító szám: 733656

képviseli: Dr. Nemény András polgármester

mint tulajdonjogot átvevő Önkormányzat (továbbiakban **Átvevő)** együttesen: Szerződő Felek

között az alulírott napon és helyen az alábbi feltételekkel:

1. A Szerződő Felek az alábbiakat rögzítik:

**Átadó** 1/1 arányú kizárólagos tulajdonában áll a Szombathely belterület **10815/17 hrsz-ú**, 9360 m2 területű „kivett közforgalom elől el nem zárt magánút” megnevezésű, természetben Szombathely, Országh László utca, melyet terhel az E.ON Észak-dunántúli Áramhálózati Zártkörűen Működő Részvénytársaság javára bejegyzett vezetékjog, továbbá az MVM Égáz-Dégáz Földgázhálózati Zrt. javára bejegyzett vezetékjog és bányaszolgalmi jog, valamint Szombathely Megyei Jogú Város Önkormányzata javára bejegyzett vízvezetési szolgalmi jog.

Az Átadó kijelenti és szavatolja, hogy az ingatlan a fentieket meghaladóan per-, igény- és tehermentes. Átadó tulajdonjogát a 30005/6380/2025. megrendelésszámon kiállított szemle másolattal igazolta.

1. Szombathely Megyei Jogú Város Közgyűlése a **129/2024. (IV.25.) Kgy. számú határozatában** egyetértett azzal, hogy az 1. pontban megjelölt Szombathely, **10815/17 hrsz-ú** ingatlant, valamint az annak területén és környezetében kiépített víziközműveket tulajdonba és kezelésbe térítésmentesen átvegye az Önkormányzat az ingatlan-nyilvántartásban bejegyzett tulajdonostól.
2. Az út és közmű átvétel feltételei teljesültek:

* A 251/2020. számon elkészített vázrajznak megfelelően kiépült az út és megvalósultak a járdák, melyekről a papír és digitális formátumú dokumentációk Átvevő részére átadásra kerültek, továbbá átadásra került a 584-VG/2024. számon elkészített bemérési helyszínrajz a burkolatokról és a zöldterületről,
* a vízi közművek megvalósulási, átadási dokumentációi a csapadékvíz, a szennyvíz elvezetése, valamint az ivóvíz ellátás vonatkozásában az Átvevő által elismerten átadásra kerültek. Átvevő az ivóvíz és szennyvíz hálózatot a közműhálózat tulajdonosaként a VASIVÍZ Zrt. kezelésébe átadja.
* a vagyonnyilvántartáshoz szükséges műszaki és pénzügyi adatok az Átvevő részére átadásra kerültek,
* az Országh László utca közvilágításához kapcsolódó pénzügyi és műszaki adatok Átvevő részére átadásra kerültek

1. **Közút tulajdon - és kezelői jogának átadása**
2. Átadó a 2011. március 03-án kötött Megállapodás alapján kiépítette az 1. pontban megjelölt ingatlanra a 2013. július hó 11. napján kiállított VA/UO/NS/A/197-15 /2013. számú jogerős építési engedélynek megfelelően a helyi közúthálózat részét **képező Újvilág utcai új lakótelkek kialakításához vezető utat és járdát.**

A Vas Megyei Kormányhivatal Közlekedési, Műszaki Engedélyezési, Mérésügyi és Fogyasztóvédelmi Főosztály-Közlekedési és Útügyi Osztálya VA/KMEMFF-KÚO/00006-1/2021. számú végleges határozatával az érintett szakhatóságok hozzájárulásával megadta az 1. pontban megjelölt ingatlanra – a Szombathely, Újvilág utcai új lakótelkek kialakításához vezető út és járda – forgalomba helyezési engedélyét**.**

**5.)** Szerződő Felek a fentiek alapján, figyelemmel az Mötv.13. § (1) bekezdés 2. pontjára (a helyi közutak és tartozékainak, egyéb közterületek fenntartása) valamint a közúti közlekedésről szóló 1988.évi I. törvény rendelkezésére, megállapodnak, hogy Átadó térítésmentesen (ingyenesen) tulajdonba adja, Átvevő pedig térítésmentesen (ingyenesen) tulajdonba veszi az 1. pontban meghatározott Szombathely, belterület **10815/17 hrsz-ú** ingatlan 1/1 arányú kizárólagos tulajdonát.

Szerződő Felek az 1. pontban lévő ingatlanon elvégzett beruházás értékét az Átadó adatszolgáltatása alapján az alábbiakban határozzák meg:

Szombathely belterület 10815/17 hrsz-ú ingatlanon elvégzett beruházás értéke: 55.991.930,-Ft, azaz ötvenötmillió-kilencszázkilencvenegyezer-kilencszázharminc forint.

**6.)** Az Átadó jelen szerződés aláírásával feltétlen és visszavonhatatlan hozzájárulását adja ahhoz, hogy az 1. pontban megjelölt Szombathely belterület **10815/17** hrsz-ú ingatlanra az Önkormányzat tulajdonjoga 1/1 tulajdoni arányban – ingyenes tulajdonba adás jogcímén – az ingatlan-nyilvántartásba „közútként” bejegyzésre kerüljön az Átadó tulajdonjogának egyidejű törlése mellett. A jelen szerződésnek az ingatlan-nyilvántartásba való benyújtását az Átvevő vállalja azzal, hogy a bejegyzéssel felmerülő költség (pl. földhivatali igazgatási szolgáltatási díj) az Átadót terheli.

**7.)** Szerződő Felek rögzítik továbbá, hogy a megállapodás aláírásával egyidejűleg az Átadó az 1. pontban megjelölt ingatlan birtokát és birtokjogát, kezelői jogát átadja az Átvevő részére, figyelemmel a közúti közlekedésről szóló 1988.évi I. törvény 32. § (1) bekezdés rendelkezésére, miszerint a helyi közúthálózat – amely közutakból és közforgalom elől el nem zárt magánutakból áll – a települési vagy területi önkormányzat tulajdonában van.

Az Önkormányzat kezelésre csak az építési engedélyben foglaltaknak megfelelő pályaszerkezettel és teherbírással, I. osztályú minőségben megépített közlekedési létesítményt vesz át. Szerződő Felek egyezően megállapítják, hogy a megépített közlekedési létesítmény az építési engedély szerint épült meg megfelelő minőségben.

A Szerződő Felek rögzítik, hogy az utak üzemeltetése, fenntartása, a forgalmi rend mindenkori megfelelőségének biztosítása a jelen szerződés aláírását követően az Önkormányzat kötelezettségét képezi, az Átadó a kezeléssel kapcsolatban az Átvevővel szemben semmilyen igénnyel sem él.

Az Átvevő a szerződés ingatlan-nyilvántartásba történő bejegyzés napjától kezdve húzza az ingatlan hasznait, és viseli az ingatlannal kapcsolatos terheket és a kárveszélyt.

**8.)** Az Átadó a jelen megállapodás aláírása előtt az Átvevő részére átadta az önkormányzati ingatlanvagyon-kataszteri nyilvántartás vezetéséhez szükséges dokumentumokat az önkormányzatok tulajdonában lévő ingatlanvagyon nyilvántartási és adatszolgáltatási rendjéről szóló 147/1992.(XI.6.) Korm. rendeletben előírtak szerint. Az Önkormányzat a dokumentumok átvételét a jelen szerződés aláírásával igazolja.

**9.)** Az Átadó kijelenti, hogy Szombathelyi Törvényszék Cégbírósága nyilvántartásában 18-16-000090 bejegyzett és nyilvántartott társulás, míg az Átvevő kijelenti, hogy a Magyar Államkincstárnál nyilvántartott költségvetési szerv, az Mötv. alapján működő önkormányzat. A Szerződő Felek szerződéskötési képességükben akadályozva vagy korlátozva nincsenek.

**10.)** Szerződő Felek az 1. pontban megjelölt ingatlan tulajdonjogának megszerzésével kapcsolatban rögzítik, hogy az illetékekről szóló 1990. évi XCIII. törvény 5. § (1) bekezdés b) pontja alapján a helyi önkormányzat teljes személyes illetékmentességgel rendelkezik, a jelen jogügylettel kapcsolatban illetékfizetési kötelezettsége nem áll fenn.

**11.)** Szerződő Felek kifejezetten hozzájárulnak ahhoz, hogy az okiratszerkesztéshez szükséges ügyfél-azonosítás érdekében az okiratszerkesztő kamarai jogtanácsos a szükséges okmányokról fénymásolatot készítsen és az adatokat jelen szerződés keretében kezelje. Szerződő Felek kijelentik, hogy az okiratszerkesztő kamarai jogtanácsos előzetesen tájékoztatta a szerződő feleket arról, hogy a jogügyletek biztonságának erősítése érdekében a 2017. évi LIII. törvény 7. § (8) bekezdése, valamint az ügyvédi tevékenységről szóló 2017. évi LXXVIII. törvény 32. §-a szerinti személyazonosság-ellenőrzés céljáról, módjáról és tartalmáról, a közreműködés megtagadásának kötelezettségéről, a bejelentési kötelezettségéről és az ellenőrzés során megismert adatok kezeléséről.

1. **Közművagyon térítésmentes átadása**

**12.)** Az Átadó kijelenti, hogy a Szombathely, belterület **10815/17 hrsz.-ú** ingatlan területén, valamint a más tulajdonában lévő 9947/1 hrsz-ú, 10815/17 hrsz-ú, 0547/1 hrsz-ú, 10837/1 hrsz-ú, 11038/3 hrsz-ú és 11155 hrsz-ú ingatlanok területén ivóvízellátó-, szennyvízelvezető, csapadékvízelvezető hálózat kiépítés létrehozására irányulóan beruházást végzett a Nyugat-Dunántúli Környezetvédelmi Természetvédelmi és Vízügyi felügyelőség 6765-1/2012. számú vízjogi létesítési engedélye alapján. A létesített ivóvízhálózat az Átadó beruházásában kialakításra került lakóingatlanok ivóvízellátását biztosítja.

**13.)** A víziközmű szolgáltatásról szóló 2011. évi CCIX. törvény (a továbbiakban: Vksztv.) 6. § (1) bekezdése szerint víziközmű kizárólag az állam, illetve a települési önkormányzat tulajdonába tartozhat.

**14.)** A Vksztv. 5/F. § (4) bekezdése alapján Szombathely város közigazgatási területén lévő felhasználási helyekre és az azokat közvetlenül ellátó víziközművekre nézve az ellátásért felelős feladatait az Átvevő, mint települési önkormányzat látja el. A Vksztv. 5/F. § (2) bekezdés a) pontja szerint az ellátásra felelős kötelezettsége a víziközművek tulajdonjogának a megszerzése.

**15.)** Az Átvevő, mint ellátásért felelős részére a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 21. pontja közfeladatként határozza meg a közüzemi ivóvízellátás biztosítását.

**16.)** Felek rögzítik, hogy jelen megállapodást az Átvevő fent megjelölt közfeladat ellátásának elősegítése érdekében kötik, valamint azért, hogy a Vksztv.–ban foglaltaknak megfelelően rendezzék a fenti víziközművek tulajdoni helyzetét.

**17**.**)** Felek rögzítik, hogy az Átadó kizárólagos tulajdonát képezik a Szombathely, Újvilág utca és Országh László utca és körzetében lévő (10815/17 hrsz-ú, 9947/1 hrsz-ú, 10815/17 hrsz-ú, 0547/1 hrsz-ú, 10837/1 hrsz-ú, 11038/3 hrsz-ú és 11155 hrsz-ú) ingatlanok területén megépült víziközművek. A beruházás során létrejött víziközművagyon és annak értékét részletesen a jelen megállapodás elválaszthatatlan részét képező 1. számú melléklet tartalmazza.

**19.)** Átadó a Vksztv. 5/F § (2) és (4) bekezdése alapján térítésmentesen átruházza az 1. számú mellékletben meghatározott víziközművek tulajdonjogát Átvevőre, melyet Átvevő elfogad és a víziközműveket tulajdonába veszi.

**20.)** Felek megállapodnak, hogy a víziközművek vonatkozásában a jelen megállapodás megkötésének a napjától az Átvevőt illetik a tulajdonos jogai, illetve terhelik a kötelezettségei, Átvevő szedi azok hasznait, viseli az azokkal járó terheket és a kárveszélyt. Átadók kijelentik és szavatolják, hogy a fent hivatkozott műszaki átadás-átvételi jegyzőkönyv alapján az átadásra kerülő víziközmű üzemeltetésre alkalmas (2. számú melléklet). Átadók kijelentik, hogy az átadott víziközművek per-, teher-, és igénymentesek.

**21.)** Felek megállapodnak abban, hogy Átvevő a víziközműveket az 1. számú mellékletben szereplő műszaki és pénzügyi kimutatás szerint, és az Átadó könyveiben nyilvántartott értékkel egyező értéken veszi tulajdonba az alábbiak szerint: az Átadó kijelenti, hogy az 1. számú mellékletben felsorolt vízközmű vagyon nettó bekerülési értéke: 80.181.368,- Ft, azaz nyolcvanmillió-egyszáznyolcvanegyezer-háromszázhatvannyolc forint.

**22.)** Felek megállapodnak abban, hogy Átadó az általa kiépített, az Országh László utca közvilágításához kapcsolódó, a 3. sz. mellékletben tételesen felsorolt, a közvilágítási hálózat aktív és passzív elemeit Átvevő részére átadja, Átvevő átveszi. Szerződő felek rögzítik, hogy a 3. számú mellékletben felsorolt közvilágítási vagyon nettó bekerülési értéke: 3.690.000,- Ft, azaz hárommillió-hatszázkilencvenezer forint.

A Városstratégiai, Idegenforgalmi és Sport Bizottság 227/2022. (XII.6.) VISB számú határozata alapján az Országh László utca közvilágításának áramdíját Szombathely Megyei Jogú Város Önkormányzata átvállalta.

**23**.) Felek a térítésmentes vagyon átadáshoz kapcsolódóan az általános forgalmi adóról szóló 2007. évi CXXVII. törvény (továbbiakban: ÁFA törvény) szerint járnak el az alábbiak szerint:

a.) A hivatkozott ÁFA törvény 11. § (3) bekezdés a) pontja szerint nem minősül ellenérték fejében teljesített termékértékesítésnek a közcélú adomány. A hatályos víziközmű- szolgáltatásról szóló 2011. évi CCIX. törvény 10. § (4) bekezdése alapján jelen szerződés szerinti térítésmentes víziközmű-vagyonátadás közcélú adománynak minősül.

b.) Az Átadó a térítésmentes közmű-vagyonátadásról számlát nem állít ki.

**24.)** A fenti megállapodásban foglaltakat Szombathely Megyei Jogú Város Önkormányzata 129/2024. (IV. 25.) Kgy. számú határozatával, és a Gazdasági és Jogi Bizottság ……./2025. (II.24.) GJB számú határozatával jóváhagyta.

**25.)** Szerződő Felek a jelen tulajdonjog és kezelői jog átadásáról szóló Megállapodás szerkesztésével és ellenjegyzésével meghatalmazzák dr. Bozzay Gabriella 9700 Szombathely, Kossuth L.u.1-3. szám, KASZ azonosító 36058032 kamarai jogtanácsost, meghatalmazzák továbbá, hogy a tulajdonjog ingatlan-nyilvántartásba történő bejegyzése iránti eljárásban az illetékes Földhivatal előtt eljárjon, a földhivatali eljárásban feleket akár együttesen, akár külön-külön is képviselje. Szerződő felek meghatalmazzák Dr. Bozzay Gabriella kamarai jogtanácsost, hogy az ügyvédi tevékenységről szóló 2017. évi LXXVIII. törvény 43.§ (2) bekezdés b) pontja alapján jelen egybefűzött okirat – névaláírásának kivételével – minden oldalát helyettük és nevükben aláírja. Dr. Bozzay Gabriella kamarai jogtanácsos kijelenti, hogy a meghatalmazást elfogadja.

**26**.) A Szerződő Felek kijelentik, hogy a közöttük esetlegesen felmerült vitás kérdéseket békés úton próbálják megoldani. Jelen megállapodásban nem szabályozott kérdésekben a közúti közlekedésről szóló 1988. évi I. törvény, a Polgári Törvénykönyvről szóló 2013. évi V. törvény, Magyarország helyi önkormányzatairól szóló 2011. évi CLXXXIX törvény és egyéb vonatkozó jogszabályok rendelkezései az irányadók.

**27**.) Szerződő Felek jelen Tulajdonjog és kezelői jog átadásáról szóló megállapodást elolvasás és értelmezés után, mint akaratukkal mindenben megegyezőt 8 példányban az alulírott napon és helyen jóváhagyólag aláírták.

Szombathely, 2025.

………………………………………………… ……………………………………………..

|  |  |
| --- | --- |
| **„Újvilág” Közműberuházó Víziközmű Társulat**  **Átadó**  **képviseletében eljár**  **Szigeti Szabolcs vezető tisztségviselő** | **Szombathely Megyei Jogú Város**  **Önkormányzata**  **Átvevő**  **képviseletében eljár:**  **dr. Nemény András**  **polgármester** |

Alulírott kamarai jogtanácsos az ügyvédi tevékenységről szóló 2017. évi LXXVIII. törvény 43. § (1) bekezdése alapján bizonyítom, hogy ezen okirat a felek kinyilvánított akaratának és a jogszabályoknak megfelel, és az okiratban megjelölt felek az okiratot előttem írták alá.

**Ellenjegyzem:**

Szombathelyen 2025.

Dr. Bozzay Gabriella kamarai jogtanácsos

kamarai jogtanácsosi szám: 36058032